Pastorie-moorde: Ds. Brits vandag ter ruste gelêDs Willem Brits Foto: Facebook Ds. Willem Brits van Harrismith se roudiens vind Vrydag uit die NG Gemeente Kerkenberg plaas. Ds. Brits en sy aanstaande skoonseun, Gerhardus Vermeulen, is verlede week Donderdag in die pastorie vermoor. Ds. Brits se vrou, Dorothea, is in ŉ kritieke toestand in die Mediclinic Bloemfontein na dié wreedaardige aanval. Ds. AJ Scherrer, ŉ vriend van die familie, neem die roudiens waar. Scherrer het aan OFM gesê dit gaan ŉ onaangename taak wees. ŉ Roudiens is Donderdag vir Vermeulen gehou. Die egpaar se aangenome seun, Martin, is verlede week in verband met die aanval in hegtenis geneem. Hy het Dinsdag voor die landdros op Fouriesburg ŉ amptelike skuldbekentenis afgelê. Scherrer sê Martin se suter Thea en broers, Dawid en Willie, is kwaad vir hom, maar is bereid om die pad van vergifnis te stap.